Diari Oficial de la Generalitat Valenciana


Sumari del DOGV 2977, del 23-04-1997 (1997/6392)

ACORD de 18 de febrer de 1997, de la Comissió Territorial d'Urbanisme de Castelló, relatiu a la modificació del Pla General de Cabanes en l'avinguda del Maestrat i el carrer d'En Galià.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6392


Data del document
:   18-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de febrer de 1997, de la Comissió Territorial d'Urbanisme de Castelló, relatiu a la modificació del Pla General de Cabanes en l'avinguda del Maestrat i el carrer d'En Galià.   
La Comissió Territorial d'Urbanisme, en la sessió del dia 18 de febrer de 1997, va adoptar l'acord següent:  
Vist l'expedient relatiu a la modificació del Pla General de Cabanes en l'avinguda del Maestrat i el carrer d'En Galià, del qual resulten els següents:  
Antecedents  
Primer  
El ple de l'Ajuntament, amb data de 26 de juliol de 1996, va adoptar l'acord d'exposar al públic el document de modificació del seu pla general, i es procedeix a l'exposició pública durant un mes, mitjançant anuncis inserits en el Diari Oficial de la Generalitat Valenciana núm. 2.831, de l'1 d'octubre de 1996, i en el periòdic Castellón Diario, de 24 d'agost de 1996, període durant el qual no s'hi va produir cap al·legació.  
Amb data 27 de desembre de 1996 el ple de l'Ajuntament va aprovar provisionalment el document i va remetre la documentació completa i degudament diligenciada per triplicat exemplar davant d'aquest Servei Territorial amb data de registre d'entrada 20 de gener de 1997.  
Segon  
La documentació aportada consisteix en memòria informativa i justificativa, plànols d'informació i plànols d'ordenació proposada.  
Tercer  
L'objecte de la modificació és el canvi del traçat del vial en la zona nord del sòl urbà de la població, en el sentit de continuar amb la direcció del carrer de l'Escultor Bisbal en el tram comprés entre el carrer d'En Galià i l'avinguda del Maestrat.  
El reajustament de l'alineació produeix un lleuger increment del sòl d'aprofitament lucratiu privat de 70,15 m2, per la qual cosa s'amplia una zona verda adjacent en 40 m2 a fi d'adoptar les mesures compensatòries de l'increment d'edificabilitat introduït.  
Fonaments de dret  
Primer  
La tramitació ha sigut correcta de conformitat amb els articles 38 i la documentació està completa segons que estableix l'article 27 en relació amb l'article 55, tots aquests de la Llei 6/94, de la Generalitat Valenciana, Reguladora de l'Activitat Urbanística (LRAU).  
Segon  
Amb data 19 de setembre de 1996, el director general d'Urbanisme i Ordenació Territorial va resoldre traslladar l'informe previ en relació amb la modificació proposta, en el qual des de l'enjudiciament que cal realitzar segons de l'article 40 de la LRAU quan a la seua viabilitat, no es va observar cap impediment que n'obstaculitzara l'aprovació definitiva.  
Tercer  
En el citat informe es va advertir la necessitat de preveure mesures necessàries per a compensar l'augment del sòl edificable privat, en compliment de l'article 55.3 de la LRAU. D'aquesta manera, i es quantifica el nombre d'habitants que produeix aquest augment, s'ha afegit 40 mý, de zona verda amb ampliació d'una existent pròxima a l'actuació.  
Quart  
De conformitat amb els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la seua proposta a dictamen previ de la Comissió Territorial de Urbanisme, dictamen que, en el cas de municipis menors de 50.000 habitants, tindrà directament efectes de resolució executòria.  
Per tot el que s'ha exposat, la Comissió Territorial d'Urbanisme acorda aprovar definitivament la modificació del Pla General d'Ordenació Urbana de Cabanes en el traçat d'un vial entre el carrer d'En Galià i l'avinguda del Maestrat.  
Contra l'anterior acord, que no posa fi a la via administrativa, es pot interposar recurs ordinari, en el termini d'un mes, davant del conseller d'Obres Públiques, Urbanisme i Transports, sense perjudici d'utilitzar qualsevol altra via de recurs que s'estime procedent.  
València, 18 de febrer de 1997.- El secretari de la Comissió Territorial d'Urbanisme: Joaquín Llidó Silvestre.